รัฐบาลไทย-ข่าวทำเนียบรัฐบาล-​ผู้ตรวจราชการฯ วีระกิตต์ ประชุมร่วมภาครัฐ เอกชนปทุมธานี ร่วมกันขับเคลื่อนภาคอุตสาหกรรมให้สามารถอยู่ร่วมกับชุมชน สังคมอย่างเป็นมิตร
วันจันทร์ที่ 12 กุมภาพันธ์ 2567
12/02/2567
​ผู้ตรวจราชการฯ วีระกิตต์ ประชุมร่วมภาครัฐ เอกชนปทุมธานี ร่วมกันขับเคลื่อนภาคอุตสาหกรรมให้สามารถอยู่ร่วมกับชุมชน สังคมอย่างเป็นมิตร
​ผู้ตรวจราชการฯ วีระกิตต์ ประชุมร่วมภาครัฐ เอกชนปทุมธานี ร่วมกันขับเคลื่อนภาคอุตสาหกรรมให้สามารถอยู่ร่วมกับชุมชน สังคมอย่างเป็นมิตร รักษาสิ่งแวดล้อมมุ่งสู่อุตสาหกรรมสีเขียวและความเป็นกลางทางคาร์บอนสอดคล้องกับกติกาสากล
วันที่ 9 กุมภาพันธ์ 2567 เวลา 09.30 น. นายวีระกิตติ์ รันทกิจธนวิชญ์ ผู้ตรวจราชการกระทรวงอุตสาหกรรม ลงพื้นที่จังหวัดปทุมธานี เพื่อถ่ายทอดนโยบายของกระทรวงอุตสาหกรรม (อก.) และรับฟังข้อคิดเห็นและข้อเสนอแนะจากผู้ประกอบการภาคเอกชนและหน่วยงานที่เกี่ยวข้องในจังหวัดปทุมธานี
โดยมีนายอุดม สอนจิตต์ อุตสาหกรรมจังหวัดปทุมธานี นายอํานาจ จันทร์ช่วง ที่ปรึกษาผู้ตรวจราชการภาคประชาชนด้านสิ่งแวดล้อม นายสมควร จันทร์แดง ประธานสภาอุตสาหกรรมจังหวัดปทุมธานี นายสิทธิพล ภู่สมบุญ ประธานหอการค้าจังหวัดปทุมธานี นายธีรศักดิ์ บุญอนันต์วงศ์ ประธานชมรมอุตสาหกรรมลาดหลุมแก้ว นายอรุณโชติ นุ่มเอียด รองผู้อํานวยการ ผู้จัดการเขต 16 ธพว.ปทุมธานี นายวสันต์ สนธิเพิ่มพูน ผู้จัดการทั่วไป บริษัท โตชิบา แคเรียร์ (ประเทศไทย) จํากัด นายเลิศศักดิ์ นววิมาน กรรมการบริหาร บริษัท ไทยซูซูกิมอเตอร์ จํากัด นางวิภารัตน์ ฉิมบุรุษ ผู้จัดการทั่วไปฝ่ายประสานรัฐกิจ บริษัท ซีพีแรม จํากัด นางเอื้อมจิตต์ เจริญบุญวรรณ ผู้อํานวยการอาวุโส บริษัท ทอสเท็มไทย จํากัด และ นางสาวศุภรพรรณ สถิรวงศ์วรรณ เจ้าหน้าที่ Compliance บริษัท สยามคูโบต้าคอร์ปอเรชั่น จํากัด เข้าร่วมการรับฟังฯ
ทั้งนี้ได้ให้ภาคเอกชนประกอบกิจการที่คํานึงถึงสิ่งแวดล้อมเพื่อให้สถานประกอบการ ชุมชน และสังคมอยู่ร่วมกันอย่างเป็นมิตร และสอดคล้องกับกติกาสากล ดูแลรักษาสิ่งแวดล้อมมุ่งสูอุตสาหกรรมสีเขียวและความเป็นกลางทางคาร์บอน ซึ่งสอดคล้องกับนโยบาย MIND ของกระทรวงอุตสาหกรรมที่สนับสนุน "อุตสาหกรรมเศรษฐกิจ" ที่ "เติบโตอย่างยั่งยืนคู่ชุมชน"
เวลา 11.00 น. ผู้ตรวจราชการฯ วีระกิตติ์ ตรวจราชการกรณีปกติ 1/2567 โดยมี นายอุดม สอนจิตต์ อุตสาหกรรมจังหวัดปทุมธานี และเจ้าหน้าที่รายงานผลการดําเนินงานตามประเด็นการตรวจราชการ รอบที่ 1/2567 ซึ่งผู้ตรวจราชการฯ ได้ให้ข้อเสนอแนะในการตรวจราชการ ดังนี้ กําชับให้ตรวจกํากับโรงงานให้ปฏิบัติตามกฎหมายต่างๆ อย่างเคร่งครัด และตรวจกํากับฯ ตามแผนงานที่ได้กําหนด ติดตามผู้ประกอบการในพื้นที่ให้ลงทะเบียนในระบบ i-industry และการรายงานผลต่างๆ ในระบบ ISingleForm พร้อมเร่งประชาสัมพันธ์การรับรองอุตสาหกรรมสีเขียว (GI) และเชิญชวนสมัครเข้าร่วมโครงการฯ และให้คําแนะนําเพื่อเตรียมความพร้อมสําหรับการยกระดับการรับรองอุตสาหกรรมสีเขียวให้ผู้ประกอบการ เร่งรัดการเบิกจ่ายงบประมาณ ตามมติ ครม. และดําเนินงานเกี่ยวกับโครงการต่างๆ ที่ได้รับงบประมาณให้เป็นไปตามเป้าหมายที่กําหนดไว้
สุดท้ายได้ให้กําลังใจในการปฏิบัติงานของเจ้าหน้าที่และขอให้ปฏิบัติงานอย่างบูรณาการกับทุกภาคส่วน เพื่อให้เกิดประสิทธิภาพประสิทธิผลในการปฏิบัติหน้าที่ในการให้บริการแก่ผู้ประกอบการ ประชาชน ต่อไป
เวลา 13.30 น. ผู้ตรวจราชการฯวีระกิตติ์ฯ และคณะ ลงพื้นที่เยี่ยมชมวิสาหกิจชุมชนบ้านรักษ์น้ําเกษตรอินทรีย์ ซอยวัดเขียนเขต อําเภอเมืองปทุมธานี จังหวัดปทุมธานี ซึ่งดําเนินการทําผลิตภัณฑ์น้ําพริกเผาจําหน่ายและสร้างเศรษฐกิจให้กับชุมชน โดยมีบริษัท ปทุมธานีกล๊าส จํากัด ซึ่งเป็นโรงงานอุตสาหกรรมในพื้นที่ที่ให้การสนับสนุนโรงเรือนสําหรับการผลิต และฟื้นฟูสิ่งแวดล้อมแหล่งน้ําในชุมชนให้เกิดผลผลิตเป็นผักสวนครัวในพื้นที่อนุรักษ์น้ํา พร้อมส่งเสริมช่องทางการจัดจําหน่ายสินค้าภายในโรงงาน สร้างรายได้ให้กับชุมชนไม่น้อยกว่าปีละ 40,000 บาท และทาง สอจ.ปทุมธานีได้ต่อยอดการพัฒนาสู่วิสาหกิจชุม และประสานกรมส่งเสริมอุตสาหกรรมมาช่วยพัฒนาผลิตภัณฑ์ และได้แนะนําสถานประกอบการให้ดําเนินกิจการสอดคล้องกับนโยบาย MIND 4 มิติ เพื่อให้ชุมชนในพื้นที่รอบสถานประกอบการมีชีวิตความเป็นอยู่ที่ดีขึ้นต่อไป